उसके बाद स्थानीय आयोजको ने स्वादिष्ट लिट्टियों का भोज कराया। लौटते वक्त अंधेरा हो चुका था। इस बार ड्राइवर का वीडियो बंद था। युवानीति के कलाकार गाए जा रहे थे- महंगइया ए भइया बढ़ल जाता, अइसन गांव बना दे जहवां अत्याचार ना रहे/ जहां सपनो ंमें जालिम जमींदार ना रहे, साथिया रात सपने में आके तून मुझको बहुत है सताया। कोई जगजीत सिंह की गायी हुई गजल को गा रहा है तो उसके बाद कोई मुक्तिबोध को गा रहा है- ऐ मेरे आदर्शवादी मन, ऐ मेरे सिद्धांतवादी मन, अब तक क्या किया, जीवन क्या जीया...। हमारी समवेत आवाजें रात के सन्नाटे को चीर रही हैं। शहर पहुंचते ही फिर से शोरगुल से सामना होता है। भोला जी को उनके घर पहुंचाता हूं। जीवन भर वे किराये के घर में रहे हैं। बताते हैं कि छोटा बेटा बैनर वगैरह लिखने का काम करने लगा है, जिससे घर का किराया दे पाना संभव हो पा रहा है। दर्जनों मूर्तियों और बल्गर गानों और तेज म्यूजिक से होते हुए वापस कमरे पर लौटता हूं।